Anu Allikvee
Anu Allikvee (7. mai 1960 – 20. jaanuar 2024) oli eesti kunstiajaloolane ja kuraator. Ta lõpetas 1985. aastal Tartu Riikliku Ülikooli kunstiajaloolasena. Alates 1983. aastast töötas ta Eesti Kunstimuuseumis teadurina. Alates 2000. aastast oli ta Kadrioru kunstimuuseumi välisgraafika koguhoidja-kuraator. Ta keskendus oma varases uurimistöös baltisaksa kunstile, Kadrioru kunstimuuseumi loomisest alates tegeles peamiselt Lääne-Euroopa graafikaga.